**Cenu aptauja Nr. TNPz 2025/58**

**“Jaunaudžu retināšanas pakalpojuma sniegšana Talsu novadā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets – Jaunaudžu retināšanas pakalpojuma sniegšana Talsu novadā saskaņā ar Tehnisko specifikāciju (3. pielikums) un Pretendenta pieteikumu un finanšu piedāvājumu (1. pielikums):
		1. Nekustamā īpašumā **“Vedēji”,** Valdgales pagasts, Talsu novads, zemes vienības kadastra apzīmējums 88920090279, nogabalos Nr. 2. un 5.
		2. Nekustamā īpašumā **“Rūsas”,** Valdgales pagasts, Talsu novads, zemes vienības kadastra apzīmējums 88920090280, nogabalos Nr. 2., 4., 6., 7., 8., 9., 10. un 12.
		3. Nekustamā īpašumā **“Gravas”,** Ģibuļu pagasts, Talsu novads, zemes vienības kadastra apzīmējums 88540020052, nogabalos Nr. 1. un 2.
	2. **Paredzamais līguma izpildes laiks: Līdz 2025. gada 5. decembrim.**
	3. **Līguma izpildes vieta:** Talsu novada administratīvā teritorija.
	4. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu var iesniegt parakstītu ar drošu elektronisko parakstu, nosūtot uz e-pastu: iepirkumi@talsi.lv līdz **2025. gada 10. jūnijam plkst. 10:00.**
	2. **Kontaktpersona:** Talsu novada pašvaldības Nekustamo īpašumu un vides aizsardzības departamenta vecākais meža speciālists Raivis Jekums, tālr. 20289882, e-pasts: raivis.jekums@talsi.lv.
	3. Iesūtot piedāvājumu pretendentiem **obligāti** jānorāda:Pieteikums “Jaunaudžu retināšanas pakalpojuma sniegšana Talsu novadā”, identifikācijas Nr. TNPz 2025/58.
3. **Prasības pretendentiem:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Pretendents pie iesniedzamajiem dokumentiem, pievieno no savas puses aizpildītu, 1. pielikumu – Pretendenta pieteikums un finanšu piedāvājums, kuram pilnībā jāatbilst tehniskajai specifikācijai uz attiecīgo daļu uz kuru pretendents piesakās.
	3. Pretendentam iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir pieredze vismaz 1 (viena) līguma izpildē, kura ietvaros ir veikta jaunaudžu kopšana mežā. Pie iesniedzamajiem dokumentiem jāpievieno aizpildīta Pretendenta kvalifikācijas un pieredzes apraksta forma (2. pielikums).
	4. Pretendenta rīcībā ir atbilstošs tehniskais aprīkojums.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 9 999,99 *euro* bez PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc e-rēķina saņemšanas Talsu novada pašvaldības oficiālajā e-adresē. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai, līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā uz kuru daļu pretendents iesniedz piedāvājumu noteiktajām prasībām, kā arī tad ja iesniegtais piedāvājumi neatbildīs pasūtītāja finansiālajām iespējām un citos gadījumos saskaņā ar normatīvajiem aktiem.